KUIERGAT - Johann van Staden en vriende - jy ook !: Amanda Reageer
# Deur Johann van Staden @ 9/27/2005 01:40:00 PM
Ja. Interessant om na julle menings te kyk en daaroor na te dink.
Johan ek moet jou regtig bedank vir kuiergat wat jy geskep het. Dit is regtig 'n briljante idee.
Wag tot jy oorsee bly om eers regtig te besef wat jy mis. In Suid Afrika was ons Afrikaanse musiek in die huis basies beperk tot enkele kasette en langspeelplate. Ons het wel baie Afrikaanse boeke gehad wat ons alles saamgetrek het.
Ek het so na Afrikaans verlang at ek elke keer Nederlandse boeke gekoop het as ek Nederland toe gegaan het. Almal by die werk moes vir my koerante samgebring het as hulle Nederland toe gegaan het.
Sover ek weet is ons die enigste Afrikaanse mense wat so ver noord in Denemarke bly. Dit raak dus maar eensaam as jy Afrikaanse geselskap soek.
Nou het ons geweldig baie Afrikaanse musiek en ons kry maandeliks Afrikaanse storieboeke van Suid Afrika af. Ek is elke keer verras oor die nuwe Afrikaanse kunstenaars wat hulle verskyning maak. Ons praat net Afrikaans in die huis.
My kinders leer ook om Afrikaans te lees en te skryf. Ek sal een of ander tyd 'n voorbeeld van my jongste seun se Afrikaanse skrywe van briewe aan sy oupa en ouma hier pos. Hy gebruik Deense spelling en dit is nogals interessant om dit te lees. As ons met vakansie gaan moet ek elke aand 'n Afrikaanse storie vertel terwyl ons kamp. Dit is vir die kinders die hoogtepunt van die dag.
Ek wil 'n stelling maak dat Afrikaans baie sterker sal word as gevolg van die feit dat dit onderdruk word. Afrikaanse musiek is 'n goeie voorbeeld. Ek is baie trots op die werk wat Steve Hofmeyer doen vir Afrikaans. Ek hoor baie daarvan, maar ons is 'n bietjie afgesny van al die gebeure.
Ja ek moet nou groet.
# posted by Chris : Tuesday, September 27, 2005 10:55:00 PM
Jy is heeltemal reg met jou stelling ivm wat mens mis. Ek het tot die Suid-Afrikaanse vlag in my woonstel in die sitkamer teen die muur. Mens se taal en kultuur is geweldig belangrik vir jou menswees en jou eiewaarde. Gelukkig is daar deesdae baie Afrikaanse webwerwe, en ek geniet dit ook nogal om af en ktoe Sondag-oggende die kerkdiens om 09:00 op rsg te luister. Ek het 'n DSL netwerk by die woonstel so die bandwydte is baie goed. Af en toe luister ek ook ander programme laat-aand, en selfs Niekie van den Berg se Sê Wie so van tyd tot tyd.
Ons sien uit na jou seun se brief in die Kuiergat.
So gepraat van Afrikaanse webwerwe. Daar is baie, maar mens moet maar selektief wees - vryheid van spraak in hierdie konteks verplig jou om jou eie waardestelsel toe te pas in dit wat jy lees en waarmee jy jouself assosieer. Maar dit is 'n baie goeie ding. Ek dink ek sal op die Kuiergat skakels na van die Afrikaanse webwerwe plaas. Enige Kuiergatvriend is welkom om voorstelle te maak oor watter skakels ons hier kan plaas.
# posted by Johann (v Staden) : Wednesday, September 28, 2005 9:31:00 AM
Net 'n interessante gedeelte van 'n toespraak van Membathisi Mdladlana die minister van arbeid om die aanslag op Afrikaans te bevestig.
"In an address in which he often deviated from his prepared speech, the minister vehemently attacked people in South Africa who maintain artificial barriers by hiding behind language rights.
He made specific reference to Mikro Primary School in Kuils River, Cape Town who defended Afrikaans in the High Court as medium of instruction."
# posted by Chris : Wednesday, September 28, 2005 10:18:00 AM
Miskien is dit 'n goeie idee om Afrikaanse skakels te plaas, ek het ook 'n hele paar, en sal die vir jou aanstuur. So lees ek bv. elke Sondagoggend die Rapport, en deur die week die Beeld ens. Ek geniet dit ook om by die Huisgenoot te gaan rondsnuffel. En so is daar baie meer. Ek geniet al die verhale op jou Blog. Ek moet ook begin met my eie blog om verhale te skryf, hoop dat ek die naweek daarmee kan begin.